बद्दी जिला पुलिस ने 135 चालान कर 43,100 रुपए का जुर्माना वसूला
मानपुरा | पुलिसजिला बद्दी के थाना क्षेत्रों में पुलिस ने मोटर वाहन अधिनियम, अवैध खनन सार्वजनिक स्थल पर धूम्रपान करने पर 135 चालान कर 43,100 रुपए जुर्माना वसूला। एसपी बशेर सिंह चौहान ने बताया कि मोटर वाहन अधिनियम के तहत 124 चालान किए। इनमें दोपहिया वाहनों पर ट्रिप्पल राइडिंग, बिना लाइसेंस, बिना दस्तावेज समेत अन्य धाराओं के तहत चालान किए हैं। एसपी ने बताया कि मोटर वाहन अधिनियम के तहत किए गए चालान की एवज में 31 हजार 600 रुपए जुर्माना राशि के रूप में प्राप्त किए हैं, जबकि सार्वजनिक स्थल पर धूम्रपान करने पर कोटपा एक्ट के तहत 10 लोगों के चालान करके एक हजार रुपए जुर्माना राशि प्राप्त की गई है। एसपी ने बताया कि पुलिस ने अवैध खनन में संलिप्त एक वाहन का चालान कर 10 हजार 500 की राशि बतौर जुर्माना वसूल की है।
hin_Deva hin_Deva